เรลกัน แฟ้มลับคดีวิทยาศาสตร์

**เรลกัน แฟ้มลับคดีวิทยาศาสตร์** () เป็นการ์ตูนญี่ปุ่นที่มีเนื้อเรื่องคู่ขนาน (side story) กับเรื่อง อินเดกซ์ คัมภีร์คาถาต้องห้าม โดยมีการดำเนินเรื่องไปในด้านวิทยาศาสตร์ภายในเมืองกากุเอ็น หรือ เมืองแห่งการศึกษา () ดำเนินเรื่องโดยศูนย์กลางอยู่ที่ มิซากะ มิโคโตะ ฉายภาคแรกเมื่อวันที่ 3 ตุลาคม พ.ศ. 2552 - 20 มีนาคม พ.ศ. 2553 จำนวน 24 ตอน และ ภาคที่สอง ใช้ชื่อว่า To aru Kagaku no Railgun S ฉายเมื่อ 12 เมษายน พ.ศ. 2556 - 27 กันยายน พ.ศ. 2556

## เนื้อเรื่อง
ในภาคแรก มิซากะกับเพื่อนร่วมกันสืบสวนเหตุการณ์เหนือธรรมชาติ ที่เรียกกันว่า **เลเวล อัปเปอร์** (Level Upper) ซึ่งสามารถเพิ่มพลัง เพิ่มเลเวลให้กับผู้มีพลังจิต (ในฝ่ายวิทยาศาสตร์) แต่กลับทำให้ผู้ได้รับการเพิ่มเลเวลนั้น ต้องได้รับอันตราย ถึงกับต้องเข้าโคม่าภายหลังจากใช้พลังพิเศษ  ซาเต็น รุยโกะ เพื่อนสนิทของ อุยฮารุ ที่พบเพลง เลเวล อัปเปอร์ โดยการสร้างของนักวิจัยฝ่ายวิชาการ คิยามะ ฮารุมิ  เป็นกลไกของเครือข่ายสมองของผู้ไม่มีพลังพิเศษ หรือมีพลังพิเศษในระดับต่ำ ทำให้ผู้ไม่มีพลังพิเศษ สามารถใช้พลังพิเศษได้ แต่ก็ต้องล้มป่วยไป ซาเต็น รุยโกะ ก็เป็นหนึ่งในผู้ป่วยด้วย ในครึ่งหลังของซีรีส์ ได้กล่าวถึงพวกสกิลเอาท์ กลุ่มบิ๊กสไปเดอร์ ที่ตามล่าผู้มีพลังจิต หรือพลังพิเศษ โดยใช้เสียงปริศนาที่ทำให้ผู้มีพลังพิเศษ ไม่สามารถใช้พลังได้ และเข้าทำร้ายผู้มีพลังจิต

ในภาคที่สอง *(To aru Kagaku no Railgun S)* กล่าวไปในช่วงก่อนที่มิซากะ มิโคโตะ จะรู้เรื่องเกี่ยวกับความเป็นอยู่ของ มิซากะ ซิสเตอร์  โดยได้ยินข่าวลือเกี่ยวกับการสร้างร่างโคลนของตนเองขึ้น เพื่อผลิตผู้มีพลังพิเศษในระดับ 5 ขึ้น และข่าวลือเรื่อง Money Card ปริศนา และเธอได้พบกับ นูโนะทาบะ ชิโนบุ นักเรียนชั้นมัธยมปลาย ปีที่ 3 ทำงานอยู่ที่โรงพยาบาลมหาวิทยาลัยยามาชิตะ ซึ่งเธอคือหนึ่งในทีมนักวิทยาศาสตร์ที่อยู่ในโปรเจกต์สร้างร่างโคลนจากมิซากะ มิโคโตะ ในชื่อโปรเจกต์ Radio noise หลังจากที่โปรเจกต์ดังกล่าวไม่ได้ผลตามที่คาดไว้จึงถูกยกเลิกไป และได้นำเหล่าร่างโคลน ไปใช้ในโปรเจกต์เพื่อพัฒนาความสามารถไปสู่ระดับ 6 ให้กับ แอคเซราเรเตอร์ (Level 6 Shift)

## ตัวละครหลัก

; มิซากะ มิโคโตะ
: ()
: ให้เสียงโดย :  ซาโตะ รินะ ,   ชิดชนก แย้มมา
: เกิดวันที่ 2 พฤษภาคม ค.ศ.2000
: ตัวเอกของเรื่อง เรลกัน แฟ้มลับคดีวิทยาศาสตร์  เด็กสาวผู้ที่มีพลังพิเศษในด้าน Electromaster เอสเปอร์ระดับ 5 แถมยังเป็นอันดับ 3 ของเมืองแห่งการศึกษาที่มีระดับ 5 เพียง 7 คน เท่านั้น มิซากะอยู่โรงเรียนโทคิวะไดและเป็นผู้มีพลังพิเศษที่ควบคุมกระแสไฟฟ้าระดับสูง สามารถหมุนเหรียญด้วยไฟฟ้า โดยแปลงไฟฟ้าเป็นพลังงานแม่เหล็กไฟฟ้าให้มีความเร็วเหนือเสียง 3 เท่าแล้วยิงออกไป จึงได้ฉายาที่ทุกคนในเมืองรู้จักว่า Railgun นิสัยของมิซากะออกจะเป็นคนหัวดื้อและห้าวนิดๆ ชอบใส่กางเกงขาสั้นไว้ใต้กระโปรงเสมอ ชอบของทุกอย่างที่เป็นตัวเกะโคะตะมากๆ (กบ) มีรสนิยมในการเลือกชุดเป็นสไตล์เด็กๆ (ตั้งแต่ชุดนอน ชุดว่ายน้ำ หรือแม้แต่ชุดชั้นใน) นิสัยอีกอย่างคือเป็นคนกลัวแมลงชนิดที่เรียกว่าขึ้นสมองเลยทีเดียว นอกจากนี่ยังมีเสน่ห์ในหมู่รุ่นน้องของโรงเรียนด้วย มิซากะอยู่หอพักของโรงเรียน โดยมี คุโรโกะ เป็นรูมเมทเนื่องจากคุโรโกะบุกรุกเข้าไปในห้องของมิซากะจนต้องอยู่ด้วยกันมาตลอด

; ชิราอิ คุโระโกะ
: ()
:  ให้เสียงโดย :  อระอิ ซาโตมิ ,  ศันสนีย์ ติณห์กีรดีศ
: เกิดวันที่ 12 มกราคม ค.ศ.2001
: เด็กสาวผู้มีความสามารถด้าน Teleporter (Teleport - การเคลื่อนที่ทางไกลอย่างฉับพลัน) เอสเปอร์ระดับ 4 ของโรงเรียนโทคิวะได เป็นรุ่นน้องและรูมเมทของมิซากะ และมักจะเรียกมิซากะว่า "Onee-sama"(คุณพี่) คุโรโกะมีพลังพิเศษคือการเทเลพอร์ท ที่สามารถเทเลพอร์ทตัวเอง และเทเลพอร์ทสิ่งของรวมถึงผู้อื่นด้วยได้การสัมผัส แต่จะไม่สามารถเทเลพอร์ทได้หากถูกจับตัวและเทเลพอร์ทได้รอบละ 2 คนเท่านั้น  คุโรโกะสังกัดอยู่กับหน่วย Judgement ซึ่งคอยดูแลรักษาความสงบในเมืองกาคุเอนเขตที่ 7 คุโรโกะมีรสนิยมในการแต่งตัวที่จัดและดูโรคจิตมาก โดยเฉพาะชุดว่ายน้ำ หรือชุดชั้นใน (ไม่มีชุดธรรมดาเนื่องจากกฎของโรงเรียน คือ ต้องใส่ชุดของโทคิวะไดทุกครั้งเมื่อออกไปข้างนอกแม้จะเป็นวันหยุด) ชอบลวนลามมิซากะทุกครั้งเมื่อได้โอกาส ไม่ว่าจะเป็นการขโมยชั้นใน จับหน้าอก ขโมยจูบ พยายามกอด หรือแม้แต่การแอบถ่ายมิซากะเวลาต่างๆ ด้วยนิสัยเหล่านี้จึงทำให้ถูกมิซากะอัดหรือช๊อตไฟฟ้าใส่ทุกครั้ง ด้วยความที่คุโรโกะรักมิซากะจนหมดหัวใจ จึงพยายามตื๊อให้มิซากะรับรักตนให้ได้และไม่เลือกวิธีการ แต่ก็ประสบความล้มเหลวหรือแผนแตกก่อนทุกครั้ง

; อุยฮารุ คาซาริ 
: ()
: ให้เสียงโดย :  โทโยซากิ อากิ ,  พนาวรรณ ศรีวะโลสกุล
: เกิดวันที่ 20 ธันวาคม ค.ศ.2001
: อุยฮารุอยู่สังกัดของกลุ่ม Judgement ซึ่งเป็นสังกัดเดียวกันกับคุโรโกะ โดยเธอมักจะทำงานJudgement เป็นคู่หูกับคุโรโกะอยู่เสมอ อุยฮารุมีนิสัยร่าเริง ขี้อาย ถ่อมตัว และหลงใหลคนดังอยู่เสมอ เธอมักใส่ที่คาดผมประดับด้วยดอกไม้อยู่บนหัวไว้ตลอดเวลา อุยฮารุมีเพื่อนสนิทที่มักเรียกเสมอว่า ซาเต็นซัง โดยทั้งคู่อยู่คนละโรงเรียนกับมิซากะและคุโรโกะ อุยฮารุมีความสามารถในการดูข้อมูล และจดจำข้อมูลต่างๆได้อย่างแม่นยำจากคอมพิวเตอร์ และโน้ตบุ๊คติดตัว อุยฮารุจึงทำงานคู่กับคุโรโกะโดยเธอจะเป็นคนให้ข้อมูลต่างๆเวลาปฏิบัติงานจัดจ์เมนต์ของคุโรโกะเสมอ ในด้านพลังอุยฮารุมีพลังพิเศษระดับ 1 เป็นพลังที่สามารถควบคุมอุณหภูมิของวัตถุ

; ซาเต็น รุยโกะ
: ()
:  ให้เสียงโดย :  อิโต คานาเอะ ,  อภิญญา พรมานะสุขุม
: เกิดวันที่ 20 เมษายน ค.ศ.2002
: เพื่อนสนิทของอุยฮารุที่มักจะเรียกชื่อเล่นๆว่า ซาเต็นซัง ชอบเปิดกระโปรงอุยฮารุเวลาอยู่ต่อหน้าสาธารณชนเป็นประจำ ซาเต็นซังมีนิสัยร่าเริงอยู่ตลอดเวลาและชอบเล่าเรื่องเกี่ยวกับข่าวลือต่างๆ (สาวถอดและเลเวลอัปเปอร์ด้วย) แต่เธอมักจะคิดมากเกี่ยวกับปมด้อยเรื่องไร้พลังพิเศษ แม้เธอจะได้เจอกับมิซากะและชิราอิที่มีพลังพิเศษระดับสูงแล้วทำให้มุมมองและความอคติกับผู้มีระดับสูงกว่าเปลี่ยนไปบ้าง แต่ในความคิดของรุยโกะก็ยังอยากได้พลังพิเศษให้เหมือนกับทุกๆคน ทำให้ซาเต็นซังคิดที่จะใช้เลเวลอัปเปอร์เพื่อพัฒนาพลังพิเศษของตัวเอง พลังพิเศษของซาเต็นที่ปรากฏออกมาอ่อนๆ คือ กระแสลม (Wind Control) แต่ก็ทำให้ซาเต็นซังกลายเป็น 1 ใน 10,000 ของผู้ที่เป็นเหยื่อเลเวลอัปเปอร์ด้วยเช่นกัน

; ตัวละครลับซึ่งไม่ปรากฏตัวออกมา ??
: ()
: ไม่มีใครให้เสียงทั้งนั้น
: เกิดวันที่ 18 มีนาคม ค.ศ.2001

## ผลิตภัณฑ์
### มังงะ

### อนิเมะ
เรลกัน แฟ้มลับคดีวิทยาศาสตร์ ผลิตโดย J.C.Staff ผลงานการกำกับโดย นางาอิ ทะทสึยูกิ และเริ่มฉายในญี่ปุ่นเมื่อ 3 ตุลาคม พ.ศ. 2552 จนกระทั่งถึง 20 มีนาคม พ.ศ. 2553  ในประเทศไทย เด็กซ์ เป็นผู้ผลิตและจัดจำหน่ายในภาคนี้อย่างเป็นทางการ และในภาคที่ 2 ใช้ชื่อว่า To aru Kagaku no Railgun S 

#### รายชื่อตอน
##### เรลกัน แฟ้มลับคดีวิทยาศาสตร์

##### To aru Kagaku no Railgun S

### บทเพลงประจำซีรีส์ เรลกัน แฟ้มลับคดีวิทยาศาสตร์
#### เพลงในเรลกัน แฟ้มลับคดีวิทยาศาสตร์
* **[[รายชื่ออัลบั้มใน เรลกัน แฟ้มลับคดีวิทยาศาสตร์#only my railgun|only my railgun]]** อัลบั้มเพลงเปิดเพลงแรก ขับร้องโดย fripSide
* **[[รายชื่ออัลบั้มใน เรลกัน แฟ้มลับคดีวิทยาศาสตร์#Dear My Friend (Mada Minu Mirai e)|Dear My Friend (Mada Minu Mirai e)]]** อัลบั้มเพลงปิดเพลงแรก ขับร้องโดย ELISA
* **[[รายชื่ออัลบั้ม เรลกัน แฟ้มลับคดีวิทยาศาสตร์#Smile You and me|Smile You and me]]** อัลบั้มเพลงปิดของตอนที่ 12 ขับร้องโดย ELISA
* **[[รายชื่ออัลบั้มใน เรลกัน แฟ้มลับคดีวิทยาศาสตร์#LEVEL5 -judgelight-|LEVEL5-judgelight-]]** อัลบั้มเพลงเปิดเพลงที่สอง ขับร้องโดย fripSide
* **[[รายชื่ออัลบั้มใน เรลกัน แฟ้มลับคดีวิทยาศาสตร์#Real Force|Real Force]]** อัลบั้มเพลงปิดเพลงที่สอง ขับร้องโดย ELISA
* **[[รายชื่ออัลบั้มใน เรลกัน แฟ้มลับคดีวิทยาศาสตร์#future gazer|future gazer]]** อัลบั้มเพลงใน OVA ขับร้องโดย fripSide
* **[[รายชื่ออัลบั้ม เรลกัน แฟ้มลับคดีวิทยาศาสตร์#Special "ONE"|Special "ONE"]]** อัลบั้มเพลงใน OVA ขับร้องโดย ELISA

#### เพลงใน To aru Kagaku no Railgun S
* **[[รายชื่ออัลบั้มใน เรลกัน แฟ้มลับคดีวิทยาศาสตร์#Sister noise|Sister noise]]** อัลบั้มเพลงเปิดเพลงแรก ขับร้องโดย fripSide
* **[[รายชื่ออัลบั้มใน เรลกัน แฟ้มลับคดีวิทยาศาสตร์#Grow Slowly|Grow Slowly]]** อัลบั้มเพลงปิดเพลงแรก ขับร้องโดย Yuka Iguchi

#### เพลงใน To aru Kagaku no Railgun T

## อ้างอิง


## แหล่งข้อมูลอื่น
* ''Toaru Kagaku no Railgun'' official website  
* ''Toaru Kagaku no Railgun''  Anime
* 
* 

หมวดหมู่:มังงะที่ตีพิมพ์ในปี พ.ศ. 2550
หมวดหมู่:อนิเมะที่ออกฉายในปี พ.ศ. 2552
หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2563
หมวดหมู่:มิวส์ คอมมิวนิเคชัน
หมวดหมู่:เจซีสตาฟ